Сумскі дзяржаўны ўніверсітэт

Сумскі дзяржаўны ўніверсітэт (укр.: Сумський державний університет) — украінская вышэйшая навучальная ўстанова са статусам дзяржаўнага ўніверсітэта, якая знаходзіцца ў Сумах. Буйны навуковы і адукацыйны цэнтр. Агульная характарыстыка Ва ўніверсітэце навучаецца больш за 14 тыс. студэнтаў па розных формах навучання (адукацыйна-кваліфікацыйныя ўзроўні і адукацыйныя ступені бакалаўра і магістра) па 54 спецыяльнасцям з 22 галін ведаў. Атрымліваюць адукацыю каля 1600 замежных студэнтаў з амаль 50 краін свету. У СумДУ працуе больш за 3 тыс. супрацоўнікаў, сярод якіх члены-карэспандэнты Нацыянальнай акадэміі навук Украіны, каля 150 дактароў навук, прафесараў, 670 кандыдатаў навук, дацэнтаў, дзейнічаюць дактарантура і аспірантура па 21 спецыяльнасці, саветы па абароне дысертацый. На базе універсітэта дзейнічаюць TOEFL-цэнтр, рэсурсныя і навучальныя цэнтры Microsoft, Cisco, PortaOne, Delcam, Netcracker, Siemens, SAS, MindK і інш. Базай навукаметрычных дадзеных Web of Science Core Collection індэксуюцца два навуковыя часопісы ўніверсітэта. Рэйтынгі універсітэта Універсітэт уваходзіць у каталог лепшых даследчых універсітэтаў свету Шанхайскага рэйтынгу і аўтарытэтнага каталога лепшых універсітэтаў свету рэйтынгу Times Higher Education (THE). Паводле міжнароднага рэйтынгу вышэйшых навучальных устаноў QS World University Rankings Сумскі дзяржаўны ўніверсітэт уваходзіць у групу 701-750 вядучых універсітэтаў свету, падзяляе пры гэтым чацвёртую-пятую пазіцыю сярод украінскіх устаноў вышэйшай адукацыі і класіфікуецца як універсітэт з высокай даследчай прадукцыйнасцю. Рэйтынг QS таксама вызначыў універсітэт на пазіцыі 101-150 сярод "маладых ВНУ свету, якія імкліва растуць". Згодна з University Impact Rankings ад Times Higher Education, Сумскі дзяржаўны ўніверсітэт - у ТОП-300 універсітэтаў свету па ўзроўні грамадска-эканамічнага ўплыву. Па дадзеных міжнароднага рэйтынгу Webometrics Ranking of World Universities СумДУ займае 3 месца і uniRank University Ranking – 4 месца сярод вузаў Украіны, а таксама займае высокія пазіцыі ў еўрапейскім рэйтынгу U-Multirank, які вызначыў большасць паказчыкаў вучэбнай, пазавучэбнай, міжнароднай і іншых бакоў дзейнасці СумДУ такімі, што перавышаюць сярэднесусветныя значэнні. Універсітэт з'яўляецца першым з украінскіх вузаў, які прайшоў у 2014 г. незалежны знешні аўдыт кампаніі QS і атрымаў высокія ацэнкі (5 зорак) за колькасным і якасным складам выкладчыкаў, задаволенасць студэнтаў якасцю навучання, умовамі і даступнасцю навучання, сацыяльнай скіраванасцю дзейнасці і E-learning. Згодна з міжнародным рэйтынгам SciMago Institutions Rankings Сумскі дзяржаўны ўніверсітэт займае 5 месца сярод вузаў Украіны і ўваходзіць у топ-200 універсітэтаў Цэнтральнай і Усходняй Еўропы. Паводле версіі міжнароднага экалагічнага рэйтынгу UI GreenMetric Сумскі дзяржаўны ўніверсітэт уваходзіць у топ-250 універсітэтаў свету. СумДУ стаў першым украінскім універсітэтам, які ўвайшоў у гэты экалагічны рэйтынг. Па дадзеных базы дадзеных Scopus па колькасці цытаванняў сусветнай навуковай супольнасцю публікацый навукоўцаў універсітэта і індэксе Хірша - СумДУ сярод лідараў навукова-адукацыйнай прасторы Украіны. Па колькасці навуковых і навукова-педагагічных работнікаў, якія маюць пяць і больш публікацый у выданнях, індэксуемых базамі дадзеных Scopus або Web of Science Core Collection, адзін з самых высокіх паказчыкаў сярод вузаў Украіны. Па выніках даследавання, якія публікуе Webometrics, універсітэт займае 2 месца сярод вну Украіны па цытуемасці вучоных у Google Scholar; рэпазітарой навуковых прац СумДУ займае 1 месца сярод вну Украіны і займае 70-ю пазіцыю ў сусветнай класіфікацыі. Сумскі дзяржаўны ўніверсітэт мае высокія пазіцыі па выніках кансалідаванага рэйтынгу айчынных універсітэтаў Osvita.ua і ўваходзіць у тройку ўніверсітэтаў Украіны паводле ацэнак якасці навучання і ў тройку лепшых класічных універсітэтаў Украіны ў агульным заліку, паводле рэйтынгу ТОП-200 Украіна. Структура Інстытуты Вучэбна-навуковы інстытут фінансаў, эканомікі і менеджменту імя Алега Балацкага Вучэбна-навуковы інстытут правы Вучэбна-навуковы інстытут бізнес-тэхналогій "УАБС" Медыцынскі інстытут Шосткінскі інстытут СумДУ Канатопскі інстытут СумДУ Факультэты і цэнтры Факультэт тэхнічных сістэм і энергаэфектыўных тэхналогій Факультэт электронікі і інфармацыйных тэхналогій Факультэт замежнай філалогіі і сацыяльных камунікацый Цэнтр завочнай, дыстанцыйнай і вячэрняй формаў навучання Цэнтр прафесійнай і паслядыпломнай адукацыі Каледжы і тэхнікумы Хіміка-тэхналагічны каледж імя І. Кажадуба Шосткінскага інстытута СумДУ Політэхнічны тэхнікум Канатопскага інстытута СумДУ Індустрыяльна-педагагічны тэхнікум Канатопскага інстытута СумДУ Машынабудаўнічы каледж СумДУ Зноскі Спасылкі Афіцыйная старонка ўніверсітэта (укр., руск., англ.)